ധനുഷിന്റെ ഡി 44ലെ അഭിനേതാക്കളെ പ്രഖ്യാപിച്ചു: ചിത്രത്തില് മൂന്ന് നായികമാര് സംവിധായകന് മിത്രന് ജവഹറിനൊപ്പം വരാനിരിക്കുന്ന സിനിമയെക്കുറിച്ച് ധനുഷ് ആവേശത്തിലാണ്. താല്ക്കാലികമായി ഡി 44 എന്ന് പേരിട്ടിരിക്കുന്ന ഈ ചിത്രം നിര്മിക്കുന്നത് സണ് പിക്ചേഴ്സ് ആണ്. ഓഗസ്റ്റ് 4 ന്, സണ് പിക്ചേഴ്സ് സോഷ്യല് മീഡിയയില് ബാക്കിയുള്ള അഭിനേതാക്കളെ പ്രഖ്യാപിച്ചു. അവരുടെ സോഷ്യല് മീഡിയ പോസ്റ്റുകള് പ്രകാരം, നിത്യ മേനോന്, റാഷി ഖന്ന, പ്രിയ ഭവാനി, പ്രകാശ് രാജ്, സംവിധായകനും നടനുമായ ഭാരതിരാജ എന്നിവര് ചിത്രത്തില് പ്രധാന വേഷങ്ങളില് എത്തു൦. അശോക് സെല്വന്, റിതു വര്മ്മ എന്നിവര്ക്കൊപ്പം നിന്നില നിന്നില എന്ന തെലുങ്ക് ചിത്രത്തിലാണ് നിത്യ മേനോന് അവസാനമായി അഭിനയിച്ചത്. തമിഴിലും തീനി എന്ന പേരില് പുറത്തിറങ്ങിയ ഈ ചിത്രം സംവിധാനം ചെയ്തത് അനി ഐവി ശശി ആണ്. ആരടി നീ മോഹിനി സംവിധായകന് മിത്രന് ജവഹറുമായി ധനുഷ് വീണ്ടും ഒന്നിക്കുന്നതായി ഡി 44 അടയാളപ്പെടുത്തുന്നു. അഞ്ച് വര്ഷങ്ങള്ക്ക് ശേഷം അനിരുദ്ധ് രവിചന്ദര് ധനുഷിന്റെ ചിത്രത്തിന് സംഗീതം നല്കുന്നതിനാല് ഈ ചിത്രവും ഒരു പ്രത്യേകതയാണ്. ഇരുവരും ഒരുമിച്ചെത്തിയ ചിത്രത്തിലെ ഗാനങ്ങള് എല്ലാം വമ്ബന് ഹിറ്റ് ആണ്.The post ധനുഷിന്റെ ഡി 44ലെ അഭിനേതാക്കളെ പ്രഖ്യാപിച്ചു: ചിത്രത്തില് മൂന്ന് നായികമാര് first appeared on MalayalamExpressOnline.